TÉMA: **VZKRIESENIE LAZARA**

**Zoznámenie sa** : v prípade ak budú nové deti. 2 min.

**Modlitba:** /s fazuľami celý rok-začneme 1 fazuľkou /: **poďakovať**, poprosiť, odprosenie/+ pieseň

so sviečkou a fazuľkami. Každý dostane vajíčko z kindervajca /vytiahne si ho z vrecka/ a v ňom bude 1 fazuľka na modlitbu. Kto chce, zoberie fazuľku a poďakuje za človeka, ktorého má veľmi rád a položí fazuľku k sviečke. 3 min.

**Pieseň**: Krok sem, krok tam, Ježiš ma miluje 3 min.

**Motivácia**: Obväzy ukryté v uzavretej krabici. Deti si môžu krabicu poťažkať, pohrkať a hádajú, čo je v nej. Otvoríme krabicu a vytiahneme obväzy. 1 min.

/niečo k téme, čo vyvolá zvedavosť a uvedie do témy, napr. obrázok, hĺadanie písmeniek a poskladanie nadpisu, puzzle, predmet na stole alebo pri sviečke, niečo zakryté, čokoľvek na prebudenie záujmu o danú tému./

**Aktivita:** Deti sa dajú do dvojíc a postupne obväzujú jeden druhého (tak aby videli a mohli dýchať ☺). Dnes si povieme príbeh o mužovi, ktorého tiež museli zabaliť do látky (obväzov). 8 min.

**Katechéza**: Dnešný príbeh je o P. Ježišovi a jeho troch kamarátoch: Matre, Márii a Lazarovi. Marta, Mária a Lazar boli súrodenci, jedného dňa Lazar veľmi ochorel. Marta s Máriou sa oňho veľmi báli a tak dali zavolať P. Ježiša, aby prišiel, aby mu pomohol, aby ho uzdravil. Medzitým sa ale Lazarov stav zhoršil, až nakoniec zomrel. Mária s Martou veľmi plakali. Zabalili ho do pohrebného plátna a pochovali do jaskyne. (Dobrovoľníka “Lazara” zabaleného do obväzov položíme pod jeden stôl a na stôl prehodíme bielu plachtu.) Keď prišiel P. Ježiš povedali mu, že Lazar už zomrel. P. Ježiš zosmutnel, potom im povedal, aby ho zaviedli k jaskyni a odvalili kameň, ktorý zakrýval vchod do jaskyne (deti odokryjú plachtu zo stola). P. Ježiš zvolal: Lazar, poď von! (Lazar vyjde spod stola). P. Ježiš urobil veľký zázrak, Lazar bol zase živý a zdravý. (deti môžu odmotať obväzy z Lazara). Mária s Martou boli zase šťastné.

Čo sa vám na tomto príbehu najviac páčilo? Prečo Ježiš vrátil Lazarovi život? Aké boli Mária s Martou keď Lazar zomrel? A aké keď Znova ožil?

Tento príbeh nám ukázal, že Ježiš nás má rád, Jemu môžeme dôverovať. 5 min.

**Hra:** Priestor v miestnosti sa rozdelí na dve časti pomocou obväzu, ktorý sa položí na podlahu. Jedna strana predstavuje časť “v hrobe” a druhá strana časť “mimo hrobu”. Deti budú skákať, prebehovať z jednej strany na druhú podľša inštrukcií. Kto sa pomýli, ide z hry von. 3 min.

**Aktivita:**

Mladšie deti (do 5 rokov): vyrobia si Lazara z rolky toaletného papieru, na ktorú nakreslia oči a zvyšok obmotajú a prilepia nastrihaný biely kancelársky papier.

Staršie deti (nad 5 rokov): Dostanú vytlačený obrázok (príloha).

Postupuj podle návodu a vyrob si pohyblivý obrázek, znázorňující jak byl Lazar vzkříšený.

● Vystřihni podle tlustých čar čtverec s obrázky.

● Přehni ho napůl podle čárkované linky a pak znovu podle té tečkované.

● Vystřihni a ohni prostřední díl, aby obrázek stál.

● Vystřihni si pásek s obrázkem Lazara.

● Pásek zatoč a jeho konce přilep okolo prostřední části, tak, aby se dal otáčet. 15 min.

**Pomôcky**: kindervajíčkové obaly, fazuľky, sviečka, zápalky, obväzy, krabica, biela plachta, rolky toaletného papiera, ceruzky, nastrihaný kancelársky papier, lepidlo, nožnice, vytlačený obrázok z prílohy.

**Záver:** Niektoré zo starších detí sa pokúsi povedať príbeh o Lazarovi pomocou pohyblivého obrázku. Modlitba za tých, ktorí potrebujú pomoc. 5 min.

**Cieľ:** Poukázať na to, že Ježiš nás má všetkých rád. Vo všetkom Mu môžeme dôverovať.

Prežiť radosť a zábavu na stretku ☺